Дадатак 10

**Асаблівасці арганізацыі адукацыйнага працэсу пры вывучэнні вучэбнага прадмета «Геаграфія»**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| клас | VI | VII | VIII | IX | Х | | XI | |
| базав. узр. | павыш. узр. | базав. узр. | павыш. узр. |
| Год зацвярджэння (выдання) вучэбнай праграмы | 2017 | 2017 | 2019 | 2019 | 2020 | 2020 | 2017 | 2016 |

Усе вучэбныя праграмы размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html)*.*

Звяртаем увагу, што ў сувязі з паэтапным пераходам на абноўлены змест адукацыі, накіраваны на рэалізацыю кампетэнтнаснага падыходу, у 2020/2021 навучальным годзе па новых вучэбных праграмах будуць вучыцца вучні X класа.

У змест вучэбнай праграмы для X класа ўнесены змены: замест «Геаграфіі Беларусі» вывучаецца «Сацыяльна-эканамічная геаграфія свету». Змест вучэбнай праграмы прадстаўлены трыма часткамі: «Сучасная палітычная карта свету і палітычная геаграфія», «Геаграфія насельніцтва свету», «Геаграфія сусветнай гаспадаркі».

**2. Вучэбныя выданні**

У 2020/2021 навучальным годзе будзе выкарыстоўвацца новы вучэбны дапаможнік:

География. Социально-экономическая география мира / Геаграфія. Сацыяльна-эканамічная геаграфія свету: учебное пособие для 10 класса учреждений общего среднего образования с русским (белорусским) языком обучения (с электронным приложением для повышенного уровня) / Е.А. Антипова, О.Н. Гузова ‑ Минск: Адукацыя і выхаванне, 2019.

На нацыянальным адукацыйным партале (*<http://e-padruchnik.adu.by/>*) размешчана электронная версія друкаванага выдання дадзенага вучэбнага дапаможніка, прадугледжанага для вывучэння вучэбнага прадмета «Геаграфія» на базавым узроўні. Электронны дадатак для павышанага ўзроўню размешчаны на рэсурсе (*<http://profil.adu.by>*).

Рэкамендацыі па рабоце з новым вучэбным дапаможнікам размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html)*.*

У дапамогу настаўніку для рэалізацыі ў адукацыйным працэсе кампетэнтнаснага падыходу выдадзены дыдактычныя і дыягнастычныя матэрыялы (серыя «Кампетэнтнасны падыход»).

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Геаграфія» ў 2020/2021 навучальным годзе размешчана на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html)*.*

**3. Арганізацыя адукацыйнага працэсу на павышаным узроўні**

На II ступені агульнай сярэдняй адукацыі вучэбны прадмет «Геаграфія» можа вывучацца на павышаным узроўні ў VIII і IX класах у аб'ёме не больш за 2 дадатковыя вучэбныя гадзіны. Рэкамендацыі па арганізацыі вывучэння геаграфіі на павышаным узроўні размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html)*.*

Пры вывучэнні вучэбнага прадмета «Геаграфія» ў X класе на павышаным узроўні выкарыстоўваецца электронны дадатак для павышанага ўзроўню «Геаграфія. Сацыяльна-эканамічная геаграфія свету. 10 клас» на рэсурсе (*<http://profil.adu.by>*),які ўключае вучэбны матэрыял базавага і павышанага узроўняў. Адначасова можа выкарыстоўвацца друкаванае выданне вучэбнага дапаможніка, прадугледжанае для вывучэння геаграфіі на базавым узроўні.

**4. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па вучэбным прадмеце «Геаграфія». Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце «Геаграфія», рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія ўзгадняе з кіраўніком установы адукацыі. Аналагічным чынам афармляецца КТП пры арганізацыі вывучэння на II ступені агульнай сярэдняй адукацыі вучэбнага прадмета на павышаным узроўні.

Прыкладнае КТП для X класа размешчана на нацыянальным адукацыйным партале [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html).

**5. Асаблівасці арганізацыі адукацыйнага працэсу**

Звяртаем увагу, што на пачатку 2020/2021 навучальнага года неабходна арганізаваць паглыбленае паўтарэнне вучэбнага матэрыялу IV чвэрці 2019/2020 навучальнага года. Рэкамендацыі па арганізацыі паглыбленага паўтарэння размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html)*.*

У 2019/2020 навучальным годзе праведзена рэспубліканская кантрольная работа па вучэбным прадмеце «Геаграфія», у якой прынялі ўдзел вучні VIII класа ўстаноў агульнай сярэдняй адукацыі.

З улікам вынікаў рэспубліканскай кантрольнай работы рэкамендуецца:

рэгулярна выкарыстоўваць у адукацыйным працэсе практыка-арыентаваныя заданні, заданні з міжпрадметным і ўнутрыпрадметным зместам, рознаўзроўневыя заданні, а таксама заданні, якія патрабуюць абагульнення інфармацыі і фармулявання высноў, устанаўлення прычынна-выніковых сувязяў, аналізу геаграфічнай інфармацыі і інш.;

пры арганізацыі навучання надаваць асаблівае значэнне паўтарэнню, сістэматызацыі і абагульненню вучэбнага матэрыялу;

выкарыстоўваць на вучэбных занятках дыферэнцыраваны падыход да арганізацыі навучання, а таксама розныя прыёмы арганізацыі зваротнай сувязі, якія дазваляюць своечасова выяўляць прабелы ў ведах і уменнях вучняў;

ствараць умовы для ўключэння ўсіх вучняў у вучэбна-пазнавальную дзейнасць на вучэбных занятках;

мэтанакіравана развіваць чытацкую пісьменнасць вучняў: уменні знаходзіць інфармацыю ў тэксце, інтэграваць, інтэрпрэтаваць, аналізаваць інфармацыю і рабіць высновы;

выкарыстоўваць заданні, у якіх інфармацыя прадстаўлена ў розных знакавых сістэмах (тэкст, табліца, графік, малюнак, схема, дыяграма).

Па выніках рэспубліканскай кантрольнай работы падрыхтаваны рэкамендацыі, якія могуць быць выкарыстаны з мэтай павышэння якасці адукацыі. Дадзеныя рэкамендацыі размешчаны на нацыянальным адукацыйным партале: [*http://monitoring.adu.by/index.php/ru/*](http://monitoring.adu.by/index.php/ru/)*.*

Асаблівую ўвагу пры навучанні геаграфіі неабходна звярнуць на фарміраванне ў вучняў уменняў лакалізаваць вывучаемыя геаграфічныя аб'екты і з'явы ў прасторы, «чытаць» геаграфічную карту, выкарыстоўваць яе як крыніцу ведаў. Праца з вучэбнымі картамі ў працэсе вывучэння геаграфіі з'яўляецца абавязковай. Сфарміраванасць картаграфічных уменняў і навыкаў навучэнцаў – адно з патрабаванняў да вынікаў вучэбнай дзейнасці вучняў па вучэбным прадмеце «Геаграфія». З мэтай эфектыўнага фарміравання ў вучняў картаграфічных уменняў і навыкаў варта выкарыстоўваць вучэбныя насценныя карты, вучэбныя атласы, контурныя карты.

Звяртаем увагу, што вучэбныя картаграфічныя выданні неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў і контурных карт, якія могуць выкарыстоўвацца ў адукацыйным працэсе па вучэбным прадмеце «Геаграфія», выдадзеных РУП «Белкартаграфія», размешчаны на нацыянальным адукацыйным партале: [*https://adu.by / Адукацыйны працэс. 2020/2021 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/3783-perechni-uchebnykh-izdanij.html).

З мэтай папярэджання перагрузкі вучняў пры выкананні дамашняга задання неабходна строга дазіраваць яго аб'ём; тлумачыць вучням змест, парадак і прыёмы выканання дамашніх заданняў. Нявывучаны вучэбны матэрыял, у тым ліку аб'екты геаграфічнай наменклатуры, недапушчальна задаваць на дом. Заданні творчага характару з выкарыстаннем розных крыніц інфармацыі, у тым ліку інтэрнэт-крыніц, могуць быць прапанаваныя для самастойнага выканання дома толькі па жаданні навучэнцаў.

Для выканання вучэбных работ падчас вучэбных заняткаў ва ўстанове адукацыі і дома, а таксама выканання практычных работ вучню рэкамендуецца мець сшытак для навучальных работ і сшытак для практычных работ.

У сшытку для навучальных работ вучні могуць выконваць самастойныя работы, якія праводзяцца ў межах паўрочнага кантролю, а ў сшытку для практычных работ – самастойныя работы, якія праводзяцца ў межах тэматычнага кантролю.

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь у 2020 годзе. Вучэбныя праграмы факультатыўных заняткаў і пералік ВМК для факультатыўных заняткаў размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Геаграфія*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3817-geografiya.html).

**6. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных інтэрнэт-рэсурсах:

[*http://e-vedy.adu.by/*](http://e-vedy.adu.by/) – нацыянальны адукацыйны партал. Электронныя адукацыйныя рэсурсы;

[*https://www.belarus.by/ru/travel/heritage*](https://www.belarus.by/ru/travel/heritage) – афіцыйны сайт Рэспублікі Беларусь;

[*http://www.belstat.gov.by/*](http://www.belstat.gov.by/) – афіцыйны сайт Нацыянальнага статыстычнага камітэта Рэспублікі Беларусь;

[*http://minpriroda.gov.by/ru/*](http://minpriroda.gov.by/ru/) – афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*http://www.minprom.gov.by./*](http://www.minprom.gov.by./) – афіцыйны сайт Міністэрства прамысловасці Рэспублікі Беларусь.

**7. Арганізацыя метадычнай работы**

Пры планаванні метадычнай работы з настаўнікамі геаграфіі ў 2020/2021 навучальным годзе варта ўлічваць патрабаванні нарматыўных прававых актаў, актуальныя пытанні развіцця прадметнай адукацыі, інтарэсы і запыты педагогаў, рэкамендацыі па выніках рэспубліканскага маніторынгу. Для арганізацыі дзейнасці метадычных фарміраванняў настаўнікаў геаграфіі ў 2020/2021 навучальным годзе прапануецца адзіная тэма *«Удасканаленне прафесійнай кампетэнтнасці настаўнікаў геаграфіі па пытаннях арганізацыі вучэбна-пазнавальнай дзейнасці вучняў».*

На жнівеньскіх прадметных секцыях настаўнікаў геаграфіі рэкамендуецца абмеркаваць наступныя пытанні:

1. Асаблівасці арганізацыі адукацыйнага працэсу ва ўстановах адукацыі па вучэбным прадмеце «Геаграфія» ў 2020/2021 навучальным годзе:

вучэбныя праграмы па геаграфіі, якія выкарыстоўваюцца ў 2020/2021 навучальным годзе, і асаблівасці выкладання вучэбнага прадмета ў X класе;

функцыянальныя магчымасці новых вучэбных дапаможнікаў па геаграфіі, асаблівасці працы з імі;

кантрольна-ацэначная дзейнасць настаўніка і вучняў у адукацыйным працэсе па геаграфіі;

развіццё прыродазнаўчай і чытацкай пісьменнасці вучняў у межах рэкамендацый па выніках міжнароднай ацэнкі адукацыйных дасягненняў вучняў (PISA) і вынікаў выканання вучнямі VIII класа кантрольнай работы па вучэбным прадмеце «Геаграфія» ў 2019/2020 навучальным годзе.

2. Планаванне работы метадычных фарміраванняў:

аналіз метадычнай работы за 2019/2020 навучальны год;

тэндэнцыі развіцця геаграфічнай адукацыі ва ўстановах агульнай сярэдняй адукацыі раёна, актуальныя праблемы і шляхі іх вырашэння. Вынікі маніторынгу адукацыйнага працэсу, выступленняў вучняў на інтэлектуальных і творчых конкурсах;

арганізацыя працы метадычнай сеткі настаўнікаў геаграфіі ў 2020/2021 навучальным годзе: планаванне работы раённых метадычных аб'яднанняў і іншых метадычных фарміраванняў, узгадненне тэматыкі і тэрмінаў падрыхтоўкі матэрыялаў.

Дзейнасць усіх метадычных фарміраванняў павінна планавацца з улікам адукацыйнага і кваліфікацыйнага ўзроўняў педагагічных работнікаў, іх прафесійных інтарэсаў, запытаў, уменняў і навыкаў.

3. На пасяджэннях метадычных фарміраванняў настаўнікаў геаграфіі рэкамендуецца разгледзець актуальныя пытанні па арганізацыі вучэбна-пазнавальнай дзейнасці вучняў на ўроках геаграфіі з улікам эфектыўнага педагагічнага вопыту настаўнікаў рэгіёна:

арганізацыя вучэбна-пазнавальнай дзейнасці вучняў па вучэбным прадмеце «Геаграфія» з выкарыстаннем кампетэнтнасна-арыентаваных заданняў;

выкарыстанне вучэбных дапаможнікаў новага пакалення па геаграфіі для фарміравання і ўдасканалення вучэбна-пазнавальнай дзейнасці вучняў;

фарміраванне прадметных, метапрадметных і асобасных кампетэнцый у працэсе вучэбна-пазнавальнай дзейнасці вучняў на вучэбных занятках па геаграфіі;

сучасныя падыходы да кантролю і ацэнка вынікаў вучэбнай дзейнасці вучняў па вучэбным прадмеце «Геаграфія»;

удасканаленне ўменняў работы вучняў з рознымі крыніцамі інфармацыі: геаграфічнымі картамі, статыстычнымі матэрыяламі, геаінфармацыйнымі сістэмамі (ГІС), іншымі крыніцамі ў працэсе вучэбна-пазнавальнай дзейнасці;

фарміраванне гатоўнасці вучняў да выкарыстання геаграфічных ведаў і ўменняў у паўсядзённым жыцці;

выкарыстанне медыяадукацыі ў адукацыйным працэсе па геаграфіі пры фарміраванні прадметных і метапрадметных кампетэнцый вучняў;

кіраванне вучэбна-пазнавальнай дзейнасцю вучняў па геаграфіі праз электронныя рэсурсы.

З мэтай забеспячэння ўмоў для развіцця прафесійных кампетэнцый настаўнікаў геаграфіі ў дзяржаўнай установе адукацыі «Акадэмія паслядыпломнай адукацыі» ў 2020/2021 навучальным годзе плануецца правядзенне павышэння кваліфікацыі і навучальных курсаў (тэматычных семінараў).

Падрабязная інфармацыя аб курсавых і міжкурсавых мерапрыемствах, рэкамендацыі па змесце і арганізацыі метадычнай работы з педагогамі ў 2020/2021 навучальным годзе размешчаны на сайце ДУА «Акадэмія паслядыпломнай адукацыі» *(*[*http://www.academy.edu.by/*](http://www.academy.edu.by/)*).*